РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/28-22

8. фебруар 2022. године

Б е о г р а д

З А П И С Н И К

33. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 04. ФЕБРУАРА 2022. ГОДИНЕ

Седница је почела у 09,00 часова.

Седницом је председавао Владимир Ђукановић, председник Одбора.

Седници су присуствовали чланови Одбора: Велибор Милојчић, доц. др Михаило Јокић, Ђорђе Дабић, Драган М. Марковић и Тома Фила.

Седници су присуствовали и: Маријан Ристичевић, заменик члана Ђорђа Комленског, Весна Кришанов, заменик члана Биљане Пантић Пиље и Дубравка Краљ, заменик члана Владана Заграђанина.

Седници нису присуствовали чланови Одбора: Сања Лакић, др Александар Мартиновић, Дејан Кесар, Небојша Павловић, Ненад Барош,Јелена Жарић Ковачевић, Даниел Ђивановић и Сања Јефић Бранковић, нити њихови заменици.

Седници су присуствовали и: Маја Мачужић Пузић, државни секретар у Министарству државне управе и локалне самоуправе, Милан Чуљковић из Министарства државне управе и локалне самоуправе иАндријана Петковић, виши саветник у Министарству државне управе и локалне самоуправе

Представник Министарства правде је оправдано био одсутан.

Председавајући је обавестио чланове и заменике чланова Одбора да је у складу са чланом 72. став 2. Пословника Народне скупштине, седница сазвана у року краћем од рока предвиђеног Пословником, како би Одбор што пре размотрио амандмане поднете на предлоге закона наведе у сазиву.

Пре утврђивања дневног реда председавајући је обавестио присутне да није било примедби у писаној форми на записник са 32. седнице Одбора, па је ставио на гласање, а чланови и заменици чланова Одбора су **једногласно** усвојили Записник 32. седнице одржане 02. фебруара 2022. године.

Председник Одбора је ставио на гласање, а чланови и заменици чланова Одбора су **једногласно** утврдили следећи

Д н е в н и р е д:

1. Разматрање Предлога закона о избору председника Републике, који је поднела Влада (број 011-88/22 од 17. јануара 2022. године), у појединостима;
2. Разматрање Предлога закона о избору народних посланика, који је поднела Влада (број 011-86/22 од 17. јануара 2022. године), у појединостима;
3. Разматрање Предлога закона о локалним изборима, који је поднела Влада (број 011-83/22 од 17. јануара 2022. године), у појединостима;
4. Разматрање Предлога закона о измени Закона о спречавању корупције, који је поднела Влада (број 011-89/22 од 17. јануара 2022. године), у појединостима.

**ПРВА ТАЧКА -** Разматрање Предлога закона о избору председника Републике, који је поднела Влада (број 011-88/22 од 17. јануара 2022. године), у појединостима.

Председник Одбора је обавестио присутне да је на Предлог закона о избору председника Републике поднет **1 амандман**, који је поднео: народни посланик Владан Глишић и који је Влада прихватила.

Председник Одбора је отворио расправу, па како се нико није јавио за реч закључио је расправу и предложио да Одбор **прихвати** амандман на члан 17. који је поднео народни посланик Владан Глишић,а који је прихватила и Влада.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

**ДРУГА ТАЧКА -** Разматрање Предлога закона о избору народних посланика, који је поднела Влада (број 011-86/22 од 17. јануара 2022. године), у појединостима.

Председник Одбора је обавестио присутне да је на Предлог закона о избору народних посланика поднето **4 амандмана**, које су поднели: народни посланици Владан Глишић и заједно народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, од којих је Влада прихватила **2 амандмана.**

Председник Одбора је отворио расправу, па како се нико није јавио за реч закључио је расправу и предложио:

Да Одбор одлучи да предложи Народној скупштини да **ПРИХВАТИ** следеће амандмане:

-на члан 72. који је поднео народни посланик Владан Глишић;

-на члан 112. који је поднео народни посланик Владан Глишић.

Чланови и заменици чланова Одбора су **већином гласова** прихватили наведени предлог.

Да Одбор одлучи да предложи Народној скупштини да **ОДБИЈЕ** следеће амандмане:

-на члан 6. који је поднео народни посланик Владан Глишић;

-на члан 115. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами.

Чланови и заменици чланова Одбора су **већином** гласова прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **већином гласова** прихватили наведени предлог.

**ТРЕЋА ТАЧКА -** Разматрање Предлога закона о локалним изборима, који је поднела Влада (број 011-83/22 од 17. јануара 2022. године), у појединостима.

Председник Одбора је обавестио присутне да је на Предлог закона о локалним изборима поднето **5 амандмана**, које су поднели: народни посланици Владан Глишић и заједно народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, од којих је Влада прихватила **3 амандмана.**

Председник Одбора је отворио расправу, па како се нико није јавио за реч закључио је расправу и предложио:

Да Одбор одлучи да предложи Народној скупштини да **ПРИХВАТИ** следеће амандмане:

-на члан 20. који је поднео народни посланик Владан Глишић;

-на члан 43. који је поднео народни посланик Владан Глишић;

-на члан 52. који је поднео народни посланик Владан Глишић.

Чланови и заменици чланова Одбора су **већином гласова** прихватили наведени предлог.

Да Одбор одлучи да предложи Народној скупштини да **ОДБИЈЕ** следеће амандмане:

-на члан 55. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами;

-на члан 75. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами.

Чланови и заменици чланова Одбора су **већином** гласова прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **већином гласова** прихватили наведени предлог.

**ЧЕТВРТА ТАЧКА -** Разматрање Предлога закона о измени Закона о спречавању корупције, који је поднела Влада (број 011-89/22 од 17. јануара 2022. године), у појединостима.

Председник Одбора је обавестио присутне да је на Предлог закона о измени Закона о спречавању корупције поднет **1 амандман**, који је поднео народни посланици Владан Глишић, а који Влада није прихватила.

Председник Одбора је отворио расправу, па како се нико није јавио за реч закључио је расправу и предложио да Одбор **одбије** амандман на члан 1. који је поднео народни посланик Владан Глишић.

Чланови и заменици чланова Одбора су **већином** гласова прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

Седница је завршена у 09,15 часова.

СЕКРЕТАР ПРЕДСЕДНИК

Сања Пецељ Владимир Ђукановић